CELEX: 62018CN0204
Language: hu
Date: 2018-03-18 00:00:00
Title: C-204/18. P. sz. ügy: A Törvényszék (hetedik tanács) T-715/16. sz., Pebagua kontra Európai Bizottság ügyben 2018. január 16-án hozott végzése ellen az Asociación de la pesca y de acuicultura del entorno de Doñana y del Bajo Guadalquivir (Pebagua) által 2018. március 18-án benyújtott fellebbezés

201807130332003992018/C 268/262042018CJC26820180730HU01HUINFO_JUDICIAL20180318202121C-204/18. P. sz. ügy: A Törvényszék (hetedik tanács) T-715/16. sz., Pebagua kontra Európai Bizottság ügyben 2018. január 16-án hozott végzése ellen az Asociación de la pesca y de acuicultura del entorno de Doñana y del Bajo Guadalquivir (Pebagua) által 2018. március 18-án benyújtott fellebbezés
 ---documentbreak--- C2682018HU2010120180318HU0026201212A Törvényszék (hetedik tanács) T-715/16. sz., Pebagua kontra Európai Bizottság ügyben 2018. január 16-án hozott végzése ellen az Asociación de la pesca y de acuicultura del entorno de Doñana y del Bajo Guadalquivir (Pebagua) által 2018. március 18-án benyújtott fellebbezés
   (C-204/18. P. sz. ügy)2018/C 268/26Az eljárás nyelve: spanyol
      Felek
   
   
      Fellebbező: Asociación de la pesca y de acuicultura del entorno de Doñana y del Bajo Guadalquivir (Pebagua) (képviselő: A. J. Uceda Sosa ügyvéd)
   
      A másik fél az eljárásban: Európai Bizottság
   
      A fellebbező kérelmei
   
   A fellebbező azt kéri, hogy a Bíróság
   
            —
         
         
            helyezze teljes egészében hatályon kívül a Törvényszéknek a fellebbezés tárgyát képező végzését;
         
      
            —
         
         
            érdemben döntse el a jogvitát, és adjon helyt az elsőfokú eljárásban a felperes által előadott kérelemnek, ennélfogva pedig semmisítse meg a 2016. július 13-i (EU) 2016/1141 bizottsági végrehajtási rendeletet (
                  1
               ) és állapítsa meg, hogy az nem hatályos, illetve másodlagosan semmisítse meg a Procambarus clarkii fajnak az e rendelettel elfogadott uniós jegyzékbe való felvételét és állapítsa meg, hogy az nem hatályos;
         
      
            —
         
         
            a Bizottságot kötelezze a költségek viselésére.
         
      
      Jogalapok és fontosabb érvek
   
   A megtámadott végzésben a Törvényszék nem vizsgálta érdemben az ügyet, mivel a keresetet elfogadhatatlannak minősítette azon az alapon, hogy a felperes nem rendelkezik kereshetőségi joggal, ami miatt feltételezhető az EUMSZ 263. cikk negyedik bekezdésében említett, a kereshetőségi joggal kapcsolatos második eset megsértése, mivel a megtámadott rendelet közvetlenül érinti a Pebagua által képviselt vállalkozásokat és nem von maga után végrehajtási intézkedéseket.
   (
         1
      )	Az Unió számára veszélyt jelentő idegenhonos inváziós fajok 1143/2014/EU európai parlamenti és tanácsi rendelet szerinti jegyzékének elfogadásáról szóló, 2016. július 13-i (EU) 2016/1141 bizottsági végrehajtási rendelet (HL 2016. L 189., 4. o.).